ཁྱད་པར་གོང་དུ་མདོར་བསྟན་ཙམ་བརྗོད་པའི་བསྟན་བཅོས་ཀྱི་མཇུག་བསྡོམས་སྐབས་ཡིག་སྦྱོར་དུ།མོ་ཡི་ཡི་གེ་མེད་པ་ན།།ཕོ་ཡིག་བརྗོད་པ་མེད་པར་འགྱུར།།ཕོ་ཡིག་དེ་དག་རྣམས་ལ་ཡང་།འཇུག་པར་བཅས་པ་མེད་ན་ནི།མིང་དང་ཚིག་ཀྱང་གསལ་མི་ནུས།མིང་ཚིག་གསལ་བ་མེད་ན་ནི།དོན་རྣམས་བརྗོད་པར་མི་འགྱུར་རོ།།དེ་ལྟར་གྱུར་ན་འཇིག་རྟེན་གྱི།།སེམས་ཅན་རྣམས་ནི་བདེ་བར་འགྱུར།།།ཞེས་གསུངས་ཡོད་པ་ལ་སུམ་ཅུ་པཡི་མཇུག་བསྡུར།སྔོན་འཇུག་ཡོད་དམ་མེད་ཀྱང་རུང་།།མིང་གཞིའི་ཡི་གེ་གང་ཡིན་ལ།ཉིས་འབྲེལ་ཡོད་དམ་སུམ་འབྲེལ་ཡོད།།རྗེས་འཇུག་བཅུ་པོ་མ་ཞུགས་ན།།མིང་གཞན་སྦྱོར་བ་ཡོད་མི་སྲིད།།ཅེས་རྗེས་མཇུག་གི་གལ་ཆེའི་རང་བཞིན་དང་ནུས་པ་རྒྱས་བཤད་ལེགས་པར་མཛད་ཡོད་པ་དང་།ལྷག་པར་རྟགས་འཇུགགི་མཇུག་བསྡུ་སྐབས་ཐོག་མར་གོང་དུ་བརྗོད་པའི།ཡིག་སྦྱོརགྱི་མཇུག་བསྡོམས་ཤོ་ལོ་ཀ་གཉིས་པོ་ཇི་མ་ཇི་བཞིན་འདྲེན་གནང་བའི་མཇུག་མཐར།དེ་ལྟར་གྱུར་ན་འཇིག་རྟེན་དུ།།དོན་མཚོན་བརྗོད་པ་ཀུན་ཀྱང་མེད།རིག་བྱེད་སྨྲ་བའང་ཡོད་མི་འགྱུར།།ཞེས་སོགས་ཞིབ་པར་ཕྱེ་ནས་ལེགས་པར་བསྟན་ཡོད།